PRIEDAS 
Valstybių narių Komisijai teikiamos Prieglobsčio, migracijos ir integracijos fondo metinės veiklos rezultatų ataskaitos, nurodytos Reglamento (ES) 2021/1147 35 straipsnyje, šablonas

1.	Veiklos rezultatai
1.1.	Pažanga, padaryta įgyvendinant programą. Reglamento (ES) 2021/1147 35 straipsnio 2 dalies a punktas
Kiekvieno konkretaus tikslo atveju pateikite informaciją apie pažangą, padarytą įgyvendinant programą ir siekiant joje nustatytų tarpinių ir siektinų reikšmių, remiantis naujausiais duomenimis, kaip reikalaujama pagal Reglamento (ES) 2021/1060 42 straipsnį. Tai suvestiniai duomenys, pateikiami iki metų, einančių prieš metus, kuriais pateikiama ataskaita, liepos 31 d.
Pageidautina, kad kiekvieno konkretaus tikslo atveju informacija apie pažangą būtų suskirstoma pagal programoje nustatytas įgyvendinimo priemones, orientacinius veiksmus ir pageidaujamus rezultatus. 
Taip pat aprašykite visus veiksmus, kurių imtasi, ir atitinkamą veiklą, susijusią su partnerystės įgyvendinimu, kaip numatyta Reglamento (ES) 2021/1060 8 straipsnio 2 dalyje.
	Ataskaitiniu laikotarpiu 2022 m. rugsėjo 4 d. buvo patvirtinta programa.
Ataskaitiniu laikotarpiu vyko intensyvūs parengiamieji darbai 2021-2027 m. Prieglobsčio, migracijos ir integracijos fondo veiksmų programos įgyvendinimui: patvirtinti visi būtini nacionaliniai teisės aktai, paskelbtas kvietimų planas. Pritarus Stebėsenos komitetui, pateiktas programos keitimas Europos komisijai. 
Per ataskaitinį laikotarpį, pagal 1-3 konkrečius tikslus,  projektai nepradėti įgyvendinti, perkėlimų pagal 4 konkretų tikslą “Solidarumas” nebuvo, tačiau buvo vykdomi parengiamieji darbai faktiniam perkėlimui, o 5 asmenų perkėlimas bus deklaruojamas ateinančiais ataskaitiniais metais.
Siekiant įgyvendinti visapusišką partnerystę, vadovaujančioji institucija į 2021-2027 m. Prieglobsčio, migracijos ir integracijos fondo veiksmų programos Stebėsenos komitetą įtraukė socialinius ir ekonominius partnerius, nevyriausybines organizacijas, akademinės bendruomenės atstovus. 


1.2.	Klausimai, darantys poveikį programos veiklos rezultatams. Reglamento (ES) 2021/1147 35 straipsnio 2 dalies b punktas
Aprašykite visus su kiekvienu konkrečiu tikslu susijusius klausimus, ataskaitiniais metais dariusius poveikį programos veiklos rezultatams, ir visus veiksmus, kurių imtasi jiems spręsti. 
Jeigu įmanoma ir aktualu, turėtumėte atskirti klausimus, susijusius su:
1. nepakankamu informacijos, susijusios su pasiekimais, kiekiu[footnoteRef:1]; [1: 	Tai atvejai, kai yra atotrūkis tarp nominalaus siektinų reikšmių pasiekimo lygio, vertinamo pagal rodiklius, ir faktinės įgyvendinimo pažangos. Pavyzdžiui, informacijos apie produktą ir rezultatus gali būti pateikiama nepakankamai dėl problemų, susijusių su IT sistemos plėtojimu, vykdomais veiksmais, apie kurių produktą ir rezultatus dar nepranešta, arba problemų, susijusių su duomenų rinkimu, dėl kurių ataskaitos teikiamos lėtai arba jų duomenys neišsamūs, ir kt.] 

· siektinų reikšmių nustatymu[footnoteRef:2]; [2: 	Tai atvejai, kai siektinų reikšmių pasiekimo lygis yra žemas ne dėl lėtos pažangos, o dėl to, kad nustatomi netinkami arba nerealūs tikslai. Tai gali būti patirtis, įgyta kuriant tikslų nustatymo metodiką, kaip antai klaidingos ar neišsamios prielaidos arba klausimai, susiję su pasirinktais lyginamaisiais dydžiais, ir planuojami jos pakeitimai.] 

· su procedūromis susijusiu vėlavimu ir administraciniais gebėjimais[footnoteRef:3]; [3: 	Pavyzdžiui, su konkurso procedūromis susiję klausimai, su audito procedūromis susiję klausimai, su išteklių trūkumu vadovaujančiosios institucijos lygmeniu susiję klausimai, nenumatytas vėlavimas priimant programą ir kt.] 

· konteksto pokyčiais[footnoteRef:4]; [4: 	Tai gali būti, pavyzdžiui, socialiniai, ekonominiai arba politiniai veiksniai, reglamentavimo konteksto pokyčiai ir kt.] 

· veiksmų planavimu ir (arba) įgyvendinimu[footnoteRef:5];  [5: 	Pavyzdžiui, su veiksmo taikymo sritimi susiję klausimai (kaip antai tinkamumo kriterijai), mažas paramos gavėjų arba dalyvių susidomėjimas, bet kokie nukrypimai veiksmų įgyvendinimo metu ir kt. ] 

· bet kokiais kitais klausimais. 
Aprašykite visus strategijos arba nacionalinių tikslų pokyčius arba visus veiksnius, dėl kurių ateityje gali įvykti pokyčiai, taip pat dėl tų pokyčių atsiradusius siektinų reikšmių, apskaičiuojamų taikant veiklos rezultatų, stebėsenos ir vertinimo sistemos nustatymo metodiką, pakeitimus.
Įtraukite informaciją apie visas pagrįstas su fondo veiklos įgyvendinimu susijusias Komisijos pateiktas nuomones dėl įsipareigojimų nevykdymo procedūrų pagal Sutarties dėl Europos Sąjungos veikimo (SESV) 258 straipsnį.
	Planuojama Lietuvos priėmimo sistemos reforma. 
2022 m. gegužės 25 d. Vyriausybės pasitarimo metu priimtas protokolinis sprendimas, kuriuo pritarta Migrantų priėmimo ir apgyvendinimo sistemos pertvarkos koncepcijai. Esminis Migrantų priėmimo ir apgyvendinimo sistemos pertvarkos elementas – konsoliduoti migrantų priėmimo sąlygų užtikrinimo funkcijas vienoje institucijoje. Tai leis optimaliai panaudoti finansinius, žmogiškuosius ir infrastruktūros išteklius, siekiant efektyviai ir nuosekliai nukreipti pastangas į migrantų priėmimo poreikių identifikavimą bei užtikrinimą. Siekiant sudaryti teisines prielaidas migrantų priėmimo ir apgyvendinimo sistemos pertvarkai parengti Lietuvos Respublikos įstatymo „Dėl užsieniečių teisinės padėties“ keitimai ir pateikti Lietuvos Respublikos Seimui. Tikimasi, jog būtini keitimai bus priimti 2024 m. pavasario sesijoje, tai sudarys sąlygas Socialinės apsaugos ir darbo ministerijai perimti visų prieglobsčio prašytojų apgyvendinimo ir priėmimo sąlygų užtikrinimo funkcijas, valstybės garantuojamos teisinės pagalbos paslaugų teikimą ir pažeidžiamumo nustatymo funkcijas. Planuojamas rezultatas – viso apgyvendinimo centralizavimas vienoje įstaigoje, lankstesnė ir lengviau prisitaikanti priėmimo sistema,  teisinių paslaugų teikimo bandomasis modelis, vertimo paslaugų teikimo modelis, plečiama apgyvendinimo infrastuktūrą ir kt. 
Masinis užsieniečių antplūdis iš Baltarusijos Respublikos ir Ukrainos karo pabėgėlių priėmimas atskleidė būtinybę didinti priėmimo sistemos pajėgumus, dėl šios priežasties buvo keista programa ir numatyta sukurti papildomą apgyvendinimo vietų skaičių prieglobsčio prašytojams ir kitiems trečiųjų šalių piliečiams kuriamoje infrastuktūroje, tačiau to nepakanka, todėl ieškoma alternatyvių ir papildomų finansavimo šaltinių.
 Ataskaitiniu laikotarpiu buvo vystoma IT duomenų perdavimo sistema PMIFIS.
Programai įgyvendinti reikalingų nacionalinių teisės aktų parengimas vėlavo dėl reglamentų patvirtinimo 2021 m. viduryje, dėl rodiklių aprašo Ref Ares(2022)2447428 - 01/04/2022 bei patikslinto aprašo Ref Ares(2023)4361342 - 23/06/2023 pateikimo, taip pat dėl SFC diegimo vėlavimų duomenų perdavimo ataskaitos sistemoje buvo parengtos prieš pat duomenų pateikimą, t.y. 2023 m. sausio mėn. pabaigoje, paskutinė excel duomenų importo forma paskelbta 2023 m. kovo 27 d. 



1.3.	Konkrečios poveikio švelninimo priemonės
Jeigu aktualu, trumpai aprašykite, kaip programos veiksmai padėjo sušvelninti staigių spaudimo, susijusio su migracija, pokyčių, įvykusių dėl nenumatyto socialinės ir ekonominės arba politinės padėties pablogėjimo atitinkamose trečiosiose šalyse, poveikį. Jeigu įmanoma, nurodykite šiuo tikslu perskirstytų išteklių kiekį ir susijusius produktus bei pasiektus rezultatus. 
Ypatingą dėmesį skirkite veiksmams, vykdytiems siekiant sušvelninti tokių staigių pokyčių poveikį, kurių rezultatai gali būti nevisiškai atspindimi vertinant bendrus produkto ir rezultato rodiklius. 
	[bookmark: _Hlk156915787]Nebuvo taikytos šios programos rėmuose. 2023 m. rugsėjo pabaigoje Lietuvoje buvo 73,69 tūkst. asmenų, pasitraukusių iš Ukrainos. Beveik 50 proc. atvykusiųjų yra apsistoję Vilniuje, Kaune, Klaipėdoje ir tai, iš esmės, keičia miestų demografinę situaciją bei reikalauja didinti savivaldybių kompetencijas ir investuoti į integracines priemones. Tuo tikslu pabėgėlių iš Ukrainos priėmimas ir ankstyva integracija buvo vykdomi iš projekto Nr. HOME/2022/AMIF/AG/EMAS/TF1/LT/0013 finansuojamo iš Prieglobsčio, migracijos ir integracijos fondo pagal tematinę priemonę „Pagalba ekstremaliosios situacijos atveju”. Šis projektas leido sustiprinti savivaldybių kompetencijas integracijos srityje ir pasiruošti rezervinį laikino pagyvendinimo vietų skaičių karo pabėgėliams iš Ukrainos. 

20 savivaldybių pasirengta  galimam Ukrainos karo pabėgėlių antplūdžiui ir įrengta 2741 rezervinė laikino apgyvendinimo vieta 22 neveikiančiose mokyklose.
Lėšos taip pat skirtos asmenų migracijos metu patirto streso, kitų fizinių ir psichologinių patirčių problemų sprendimui, įtraukimui į visuomeninį, bendruomeninį gyvenimą ir darbo rinką, įskaitant lietuvių kalbos mokymą, sociokultūrinį-pilietinį orientavimą ir grėsmių prevenciją.  Projektas buvo įgyvendinamas kartu su partneriais: Lietuvos Respublikos sveikatos apsaugos ministerija, Migracijos departamentu, Asmens dokumentų išdavimo centru, Pabėgėlių priėmimo centru ir Valstybės duomenų agentūra.
Pasitelkti kiti ES fondai (žr. 2 punktą).



1.4.	Veiklos parama. Reglamento (ES) 2021/1147 21 straipsnio 3 dalis
Jeigu ataskaitiniais metais buvo naudojama veiklos parama, aprašykite, kaip ji padėjo pasiekti fondo tikslų[footnoteRef:6].  [6: 	Jei tai aktualu, remkitės informacija, kurią apima Reglamentas (ES) 2021/1147 ir kuri buvo gauta atlikus Šengeno vertinimus pagal 2013 m. spalio 7 d. Tarybos reglamentą (ES) Nr. 1053/2013, kuriuo sukuriamas tikrinimo, kaip taikoma Šengeno acquis, vertinimo ir stebėsenos mechanizmas, ir panaikinamas 1998 m. rugsėjo 16 d. Vykdomojo komiteto sprendimas, įsteigiantis Šengeno įvertinimo ir įgyvendinimo nuolatinį komitetą (OL L 295, 2013 11 6, p. 27), ir 2022 m. birželio 9 d. Tarybos reglamentą (ES) 2022/922 dėl tikrinimo, kaip taikoma Šengeno acquis, vertinimo ir stebėsenos mechanizmo sukūrimo ir veikimo, kuriuo panaikinamas Reglamentas (ES) Nr. 1053/2013 (OL L 160, 2022 6 15, p. 1).] 

Jeigu visos bendros tinkamos finansuoti veiklos paramos, skirtos atrinktiems veiksmams, išlaidos ataskaitinių metų pabaigoje viršija 15 proc. visų programos asignavimų, paaiškinkite priežastis. Be to, jeigu kyla rizika, kad ši riba bus viršyta iki programavimo laikotarpio pabaigos, apibūdinkite priemones, numatytas šiai rizikai sušvelninti. 
	Veiklos parama programoje nenumatyta įgyvendinti.


1.5.	Konkretūs veiksmai[footnoteRef:7]  [7: 	Konkrečių tarpvalstybinio pobūdžio veiksmų atveju šio skirsnio taikymo sritis skiriasi priklausomai nuo vaidmenų ir atsakomybės pasiskirstymo tarp vadovaujančių valstybių narių ir kitų dalyvaujančių valstybių narių, taip pat pasirinkto naudoti ataskaitų teikimo metodo. Tai aprašyta 2022 m. vasario 14 d. Komisijos pranešime „Konkretūs tarpvalstybiniai veiksmai pagal Prieglobsčio, migracijos ir integracijos fondą (PMIF), sienų valdymo ir vizų politikos finansinės paramos priemonę (SVVP) ir Vidaus saugumo fondą (VSF). Partnerių susitarimai“ (Ares(2022) 1060102).] 

Aprašykite pagrindinius su per ataskaitinius metus atliktais konkrečiais veiksmais susijusius pasiekimus ir tai, kaip jais buvo prisidėta siekiant programos tikslų ir kuriant Sąjungos pridėtinę vertę[footnoteRef:8].  [8: 	Sąjungos pridėtinė vertė apibrėžiama kaip sukurti rezultatai, viršijantys tai, ką valstybės narės būtų pasiekusios, veikdamos pavieniui. ] 

Aprašykite atskirų veiksmų pažangą tiek procedūriniu[footnoteRef:9], tiek veiklos požiūriu[footnoteRef:10] ir pabrėžkite bet kokias problemas, turinčias įtakos jų rezultatams, ypač bet kokią riziką, kad nebus panaudoti visi asignavimai.  [9: 	Pavyzdžiui, susijusią su viešųjų pirkimų veikla arba kitais parengiamaisiais veiksmais, kurių buvo imtasi.]  [10: 	Pavyzdžiui, kiek tai susiję su įgyvendinimo matais, produktais, rezultatais ir kt.] 

Jeigu reikia, suskirstykite šią informaciją projektų lygmeniu. Jeigu tikėtina, kad bus nukrypimų nuo pradinio plano, paaiškinkite jų priežastis, aprašykite poveikio švelninimo veiksmus, kurių buvo imtasi, ir pateikite patikslintą tvarkaraštį.
	Konkretūs veiksmai ataskaitiniu laikotarpiu nebuvo pradėti įgyvendinti, tačiau vykdomas intensyvus pasirengimas pradėti įgyvendinti programą: patvirtinti visi būtini nacionaliniai teisės aktai, paskelbtas kvietimų planas. Pritarus Stebėsenos komitetui pateiktas programos keitimas Europos komisijai.


Toliau pateikiamoje lentelėje įrašykite išsamią informaciją apie visus konkrečius nacionaliniu lygmeniu pagal programą įgyvendintus veiksmus. Ataskaitos apie konkrečius tarpvalstybinius veiksmus turėtų būti suderinamos su pasirinktu ataskaitų teikimo būdu[footnoteRef:11]. [11: 	Kaip nurodyta 2022 m. vasario 14 d. Komisijos pranešime (Ares(2022) 1060102).] 

	Konkretus tikslas
	Veiksmo pavadinimas / numeris
	Paramos gavėjas
	Įgyvendinimo laikotarpis
	Tinkamos finansuoti išlaidos[footnoteRef:12] [12: 	Visos tinkamos finansuoti atrinktų veiksmų išlaidos, apie kurias Komisijai pranešta iki paskutinių ataskaitinių metų liepos 31 d.] 

	Tinkamos finansuoti išlaidos[footnoteRef:13] [13: 	Visa iki paskutinių ataskaitinių metų liepos 31 d. paramos gavėjų vadovaujančiajai institucijai deklaruota tinkamų finansuoti išlaidų suma.] 

	Pažanga, susijusi su atitinkamais bendraisiais ir (arba) konkrečios programos rodikliais[footnoteRef:14] [14: 	Jeigu konkrečiais veiksmais papildomi ankstesni veiksmai ir nėra specialios stebėsenos tvarkos, apie produktą ir rezultatus pranešama proporcingai.] 

[bookmark: _Hlk126075610][bookmark: _Hlk126136933]1.6.	Perkėlimas į ES ir iš vienos ES valstybės narės į kitą. Reglamento (ES) 2021/1147 35 straipsnio 2 dalies g ir h punktai
Toliau lentelėje pateikite konsoliduotus ataskaitinių metų duomenis.  
	Asmenų, priimtų perkėlimo į ES metu, skaičius 
	0

	Asmenų, priimtų pagal humanitarinio priėmimo sistemą, kaip numatyta Reglamento (ES) 2021/1147 19 straipsnio 2 dalyje, skaičius
	0

	Pažeidžiamų asmenų, priimtų pagal humanitarinio priėmimo sistemą, kaip numatyta Reglamento (ES) 2021/1147 19 straipsnio 3 dalyje, skaičius
	0 

	Į valstybę narę perkeltų tarptautinės apsaugos prašytojų arba jos gavėjų skaičius 
	0

	Iš valstybės narės iškeltų tarptautinės apsaugos prašytojų arba jos gavėjų skaičius
	0


Jeigu aktualu, aprašykite bet kokius pataisymus arba pakeitimus, kurie buvo padaryti du kartus per metus per Europos Sąjungos lėšų valdymo sistemos duomenų perdavimo modulį siunčiamoms vertėms ir kurie atspindėti pirmiau pateiktos lentelės konsoliduotuose ataskaitinių metų duomenyse. 
	[bookmark: _Hlk126137580]Ataskaitiniu laikotarpiu nebuvo perkeltų asmenų pagal 4 konkretų tikslą Solidarumas, tačiau 2021 m.  sausio 1 d. – 2022 m. birželio 30 d. ataskaitiniu laikotarpiu buvo perkelti 22 asmenys, kurie  deklaruoti 2022 m.  liepos 31 d. duomenų perdavimo ataskaitose.


1.7.	Tik 2024 m.: projektų tęsimas. Reglamento (ES) 2021/1147 39 straipsnio 4 dalies e punktas
Pateikite informaciją apie visus po 2021 m. sausio 1 d. vykdytus projektus, kurie buvo atrinkti ir pradėti pagal Europos Parlamento ir Tarybos reglamentą (ES) Nr. 516/2014[footnoteRef:15], laikantis Europos Parlamento ir Tarybos reglamento (ES) Nr. 514/2014[footnoteRef:16]. [15: 	2014 m. balandžio 16 d. Europos Parlamento ir Tarybos reglamentas (ES) Nr. 516/2014, kuriuo įsteigiamas Prieglobsčio, migracijos ir integracijos fondas ir iš dalies keičiamas Tarybos sprendimas 2008/381/EB ir panaikinami Europos Parlamento ir Tarybos sprendimai Nr. 573/2007/EB ir Nr. 575/2007/EB bei Tarybos sprendimas 2007/435/EB (OL L 150, 2014 5 20, p. 168).]  [16: 	2014 m. balandžio 16 d. Europos Parlamento ir Tarybos reglamentas (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (OL L 150, 2014 5 20, p. 112).] 

	Nei vienas PMIF 2014-2020 m. programos projektas nenumatytas etapuoti. 


2.	Papildomumas. Reglamento (ES) 2021/1147 35 straipsnio 2 dalies c punktas
Aprašykite per ataskaitinius metus pasiektą fondo remiamų veiksmų papildomumą ir, jeigu aktualu, sinergiją kitų Sąjungos fondų, visų pirma išorės finansavimo priemonių[footnoteRef:17], „Europos socialinio fondo +“ (ESF+) arba jo pirmtakų, Europos regioninės plėtros fondo (ERPF) (vertinant tiek pagal investicijų į darbo vietų kūrimą ir ekonomikos augimą, tiek pagal Europos teritorinio bendradarbiavimo tikslus), Vidaus saugumo fondo (VSF) ir sienų valdymo ir vizų politikos finansinės paramos priemonės (SVVP)[footnoteRef:18] atžvilgiu.  [17: 	Visų pirma, pvz., Kaimynystės, vystomojo ir tarptautinio bendradarbiavimo priemonės „Globali Europa“ ir Pasirengimo narystei pagalbos priemonės (PNPP) atžvilgiu. ]  [18: 	Taip pat gali būti aktualus papildomumas visų kitų atitinkamų ES fondų (pvz., Ekonomikos gaivinimo ir atsparumo didinimo priemonės, programos „Erasmus+“, programos „Kūrybiška Europa“, Sanglaudos fondo, Teisingos pertvarkos fondo ir kt.) atžvilgiu.] 

Ypatingą dėmesį skirkite:
papildomumui Sąjungos išorės finansavimo priemonių, skirtų trečiosiose šalyse vykdomiems arba su jomis susijusiems veiksmams, atžvilgiu, pabrėždami aspektus, atitinkančius Sąjungos išorės politikos principus ir bendruosius tikslus, ir
naudojamiems galimybių suteikimo mechanizmams, kaip antai organizacinėms ir procedūrinėms sąlygoms, padedančioms pasiekti sinergiją ir papildomumą, ir visiems veiksmams, įgyvendintiems ataskaitiniais metais siekiant pagerinti šiuos aspektus.
Jeigu aktualu, taip pat aprašykite vykdomų veiksmų papildomumą siekiant sustiprinti tarpžinybinį bendradarbiavimą[footnoteRef:19]; [19: 	Pavyzdžiui, valstybių narių tarpusavio tarpžinybinį bendradarbiavimą bei valstybių narių ir atitinkamų ES organų, tarnybų ir agentūrų tarpžinybinį bendradarbiavimą ES lygmeniu, taip pat kompetentingų institucijų tarpžinybinį bendradarbiavimą nacionaliniu lygmeniu kiekvienoje valstybėje narėje.] 

	Suderinamumas su kitomis programomis ataskaitiniais metais buvo užtikrinamas įgyvendinant Reglamento (ES) 2021/1060 8 str. numatytą partnerystės principą. Vadovaujančioji institucija į 2021-2027 m. Prieglobsčio, migracijos ir integracijos fondo veiksmų programos Stebėsenos komitetą yrą įtraukusi socialinius ir ekonominius partnerius, nevyriausybines organizacijas, akademinės bendruomenės atstovus. 
Nors programos veiksmai nebuvo pradėti įgyvendinti, siekiant spręsti iškilusius iššūkius dėl  iš Ukrainos atvykusių karo pabėgėlių ataskaitiniais metais papildomumas ir sinergija buvo užtikrinami su šiomis finansavimo priemonėmis:
[bookmark: _Hlk156404437]- Europos socialinio fondo 2014-2020 m. investicijos. ESF investicijose 6,5 mln. eurų nukreipta pirminiam ukrainiečių priėmimui (humanitariniai paketai, maistas ir pirminės socialinės, psichologinės, sveikatos priežiūros paslaugos registracijos centruose pirmomis priėmimo savaitėmis). Vėliau įvertinus investicijų programos likučius ir poreikius papildomai skirta 10,4 mln. eurų vykdyti šias veiklas:
· įdarbinimas subsidijuojant ir lietuvių kalbos mokymas;
· viešąsias paslaugas teikiančių institucijų, įstaigų ir organizacijų darbuotojų gebėjimų stiprinimas, siekiant gerinti socialinės integracijos paslaugų kokybę ir jų atitiktį tikslinės grupės asmenų poreikiams;
· informacinės medžiagos parengimas ir viešinimas, siekiant geresnio sociokultūrinio orientavimo Lietuvos visuomenėje.
Iš viso iš 2014-2020 m. ES fondų programos siekiant dar labiau prisidėti prie krizės valdymo skirta 16,9 mln. eurų.
-Europos Sąjungos investicijų 2021-2027 m. nacionalinė programa. Migrantai yra įtraukti kaip tikslinė grupė Europos socialinio fondo ir Europos regioninės plėtros fondo investicijų prioritetuose. Projektai nebuvo pradėti įgyvendinti ataskaitiniu laikotarpiu, tačiau rengiantis įgyvendinti programos veiksmus yra derinamas papildomumas ir sinergija su kitais Sąjungos fondais.
[bookmark: _Hlk156404245]-Europos pagalbos labiausiai skurstantiems asmenims fondo 2014-2020 ir 2021-2027 m. nacionalinės programos. Migrantai yra įtraukti kaip tikslinė grupė. 


3.	Sąjungos acquis įgyvendinimas, bendradarbiavimas ir solidarumas. Reglamento (ES) 2021/1147 35 straipsnio 2 dalies d punktas
Trumpai aprašykite, kaip per ataskaitinius metus programa padėjo įgyvendinti prieglobsčio, teisėtos migracijos, integracijos, grąžinimo ir neteisėtos migracijos sričių Sąjungos acquis (Sąjungos teisės aktus) ir atitinkamus veiksmų planus bei siekti valstybių narių bendradarbiavimo ir solidarumo.
	Ataskaitiniais metais buvo patvirtinta programa, projektų veiklos nebuvo pradėtos įgyvendinti, tačiau siekiant valstybių narių bendradarbiavimo ir solidarumo vyko pasirengimo darbai perkėlimų vykdymui. Ataskaitiniu laikotarpiu nebuvo perkeltų asmenų pagal 4 konkretų tikslą Solidarumas, bet 2023 m. antroje pusėje į Lietuvos Respubliką perkelti 5 prieglobsčio prašytojai iš Italijos. Per 2021 m. sausio 1 d.–2022 birželio 30 d. ataskaitinį laikotarpį į Lietuvos Respubliką iš Kosovo buvo perkelta 20 Afganistano piliečių ir iš Maltos perkelti 2 trečiųjų šalių piliečiai.


[bookmark: _Hlk126064978][bookmark: _Hlk126065338][bookmark: _Hlk156903066]4.	Komunikacija ir matomumas. Reglamento (ES) 2021/1147 35 straipsnio 2 dalies e punktas
Aprašykite, kaip ataskaitiniais metais buvo vykdomi komunikacijos ir matomumo veiksmai. Visų pirma nurodykite pažangą, padarytą siekiant komunikacijos strategijoje nustatytų tikslų, įvertintą pagal atitinkamus rodiklius ir jų siektinas reikšmes. Jeigu aktualu, apibūdinkite gerąją patirtį, susijusią su pagalba tikslinėms grupėms ir (arba) projektų rezultatų sklaida ir panaudojimu.
	Vadovaujančioji institucija paskyrė už programos komunikaciją atsakingą pareigūną, kuris dalyvavo Inform EU tinklo susitikimuose.
Per ataskaitinius metus komunikacijos ir matomumo veiklos buvo vykdytos PMIF 2014-2020 m. ir PMIF 2021-2027 m. programų apimtyje:
· 2023 m. birželio 19 d. Nacionalinėje dailės galerijoje vyko įvadinis pabėgėlių dienos renginys „Pasaulinės pabėgėlių dienos išvakarės: kodėl svarbu kalbėti(s)?“. Renginio dalyviams buvo rodomas performansas „Kolektyvinis šokis. Vol. 1“, atliekamas muzikinis pasirodymas bei diskutuojama apie kalbėjimą ir susikalbėjimą pabėgėlių ir migracijos tema. Renginyje dalyvavo daugiau nei 40 žmonių.
·  2023 m. birželio 20 d. 18:00-22:00 val. Vilniaus Kūdrų parke vyko pabėgėlių dienos renginys „Kultūrų rimtu: pasaulinė pabėgėlių diena“. Kultūrų ritmu – tai idėja, kad skirtingos kultūros turi savo unikalius ritmus, atspindinčius jų tradicijas, patirtis ir saviraišką. Renginys buvo nemokamas ir atviras visiems.


Pateikite nuoroda į Reglamento (ES) 2021/1060 46 straipsnio b punkte nurodytą interneto portalą ir, jeigu nuorodos skirtingos, į to reglamento 49 straipsnio 1 dalyje nurodytą interneto svetainę.
	Bendras interneto portalas, numatytas Reglamento (ES) 2021/1060 46 (b) str., už kurį atsakinga Lietuvos Respublikos Vyriausybės Kanceliarija:
https://lrv.lt/lt/es-fondu-investicijos-lietuvoje-2021-2027-m
Vadovaujanti institucija savo interneto svetainėje yra sukūrusi atskirą skiltį skelbti informaciją apie 2021-2027 m. programą ir jos įgyvendinimą: 
https://www.pmif.lt/pmif-21-27-m


5.	Reikiamos sąlygos ir horizontalieji principai 
5.1.	Reikiamos sąlygos. Reglamento (ES) 2021/1147 35 straipsnio 2 dalies f punktas
Aprašykite, kaip buvo užtikrinama, kad visus ataskaitinius metus būtų vykdomos ir taikomos Reglamento (ES) 2021/1060 III priede nustatytos tinkamos reikiamos sąlygos, visų pirma kiek tai susiję su Europos Sąjungos pagrindinių teisių chartijos principų laikymusi. Jeigu aktualu, aprašykite visus pakeitimus, kurie turėjo įtakos tam, kaip buvo vykdomos reikiamos sąlygos, kaip nurodyta Reglamento (ES) 2021/1060 15 straipsnio 6 dalyje. 
	[bookmark: _Hlk156913292]Ataskaitiniu laikotarpiu patvirtintuose teisės aktuose nustatomi reikalavimai, kad būtų laikomasi reikiamų sąlygų, kaip ir numatyta veiksmų programoje.


5.2.	Horizontaliųjų principų laikymasis. Reglamento (ES) 2021/1060 9 straipsnis 
Aprašykite, kaip per ataskaitinius metus užtikrinote, kad būtų laikomasi Bendrųjų nuostatų reglamente nustatytų horizontaliųjų principų, visų pirma vyrų ir moterų lygybės ir lyčių aspekto integravimo skatinimo, taip pat diskriminacijos dėl lyties, rasinės ar etninės kilmės, religijos ar tikėjimo, negalios, amžiaus arba seksualinės orientacijos vengimo srityse.
	Ataskaitiniu laikotarpiu patvirtintuose teisės aktuose nustatomi reikalavimai, kad būtų laikomasi horizontaliųjų principų, kaip ir numatyta veiksmų programoje.


6.	Projektų įgyvendinimas trečiosiose valstybėse arba su trečiosiomis valstybėmis susijusių projektų įgyvendinimas. Reglamento (ES) 2021/1147 35 straipsnio 2 dalies i punktas
Aprašykite visus per ataskaitinius metus trečiosiose valstybėse vykdytus arba su trečiosiomis valstybėmis susijusius veiksmus ir kaip, siekiant fondo nustatytų tikslų, jais buvo sukurta Sąjungos pridėtinė vertė. Nurodykite atitinkamas trečiąsias valstybes. Pateikite aprašymą, kuriame būtų paaiškinta, kad fondo remiamais veiksmais nesiekiama užtikrinti plėtrą ir kad šie veiksmai atitinka Sąjungos vidaus politikos interesus ir dera su Sąjungoje vykdomais veiksmais. Jeigu aktualu, nurodykite prieš patvirtinant projektą vykdytas konsultacijas su Komisija (Reglamento (ES) 2021/1147 16 straipsnio 11 dalis). 
	Per ataskaitinius metus nebuvo vykdoma projektų trečiosiose valstybėse ar susijusių su trečiosiomis valstybėmis.


7.	Santrauka. Reglamento (ES) 2021/1147 35 straipsnio 2 dalis
Pateikite 1–6 skirsnių santrauką, kuri bus išversta ir paskelbta viešai. 
Santraukoje turi būti aprašyti bent jau visi 35 straipsnio 2 dalyje išvardyti punktai ir pageidautina, kad jos struktūra būtų grindžiama šiais punktais. 
Suskirstykite tekstą punktais, naudokite paryškintas teksto dalis arba informatyvias antraštes, kad suinteresuotosios šalys galėtų lengvai nustatyti pagrindinius su programa susijusius pasiekimus ir problemas, turėjusias poveikį jos rezultatams.
	1. VEIKLOS REZULTATAI

1.1. Pažanga, padaryta įgyvendinant programą. Reglamento (ES) 2021/1147 35 straipsnio 2 dalies a punktas.
Ataskaitiniu laikotarpiu 2022 m. rugsėjo 4 d. buvo patvirtinta programa.
Vyko intensyvūs parengiamieji darbai 2021-2027 m. Prieglobsčio, migracijos ir integracijos fondo veiksmų programos įgyvendinimui: patvirtinti visi būtini nacionaliniai teisės aktai, paskelbtas kvietimų planas. Pritarus Stebėsenos komitetui pateiktas programos keitimas Europos komisijai. 
Per ataskaitinį laikotarpį pagal 1-3 konkrečius tikslus nebuvo pradėti projektai, perkėlimų pagal 4 konkretų tikslą “Solidarumas” nebuvo, tačiau buvo vykdomi pasidengimo darbai faktiniam perkėlimui ir 5 perkelti asmenys bus deklaruoti ateinančiais ataskaitiniais metais.
Vadovaujančioji institucija siekdama įgyvendinti visapusišką partnerystę į 2021-2027 m. Prieglobsčio, migracijos ir integracijos fondo veiksmų programos Stebėsenos komitetą yrą įtraukusi socialinius ir ekonominius partnerius, nevyriausybines organizacijas, akademinės bendruomenės atstovus.
1.2. Klausimai, darantys poveikį programos veiklos rezultatams. Reglamento (ES) 2021/1147 35 straipsnio 2 dalies b punktas. 
Planuojama Lietuvos priėmimo sistemos reforma. 
2022 m. gegužės 25 d. Vyriausybės pasitarimo metu priimtas protokolinis sprendimas, kuriuo buvo pritarta Migrantų priėmimo ir apgyvendinimo sistemos pertvarkos koncepcijai. Planuojamas rezultatas – viso apgyvendinimo centralizavimas vienoje įstaigoje, lankstesnė ir lengviau prisitaikanti priėmimo sistema, bandomasis teisinių paslaugų teikimo modelis, vertimo paslaugų teikimo modelis, plečiama apgyvendinimo infrastuktūra ir kt. 
Masinis užsieniečių antplūdis iš Baltarusijos Respublikos ir Ukrainos karo pabėgėlių priėmimas atskleidė būtinybę didinti priėmimo sistemos pajėgumus. Dėl šios priežasties buvo keista programa ir numatytas sukurti papildomas apgyvendinimo vietų skaičius prieglobsčio prašytojams ir kitiems trečiųjų šalių piliečiams kuriamoje infrastuktūroje, tačiau tai nėra pakankama, todėl ieškoma alternatyvių ir papildančių finansavimo šaltinių.
Ataskaitiniu laikotarpiu buvo vystoma IT duomenų perdavimo sistema PMIFIS
Programai įgyvendinti reikalingų nacionalinių teisės aktų parengimas vėlavo dėl reglamentų patvirtinimo 2021 m. viduryje, dėl rodiklių aprašo Ref Ares(2022)2447428 - 01/04/2022 bei patikslinto aprašo Ref Ares(2023)4361342 - 23/06/2023 pateikimo, taip pat dėl SFC diegimo vėlavimų duomenų perdavimo ataskaitos sistemoje buvo parengtos prieš pat duomenų pateikimą, t.y. 2023 m. sausio mėn. pabaigoje, paskutinė excel duomenų importo forma paskelbta 2023 m. kovo 27 d. 

1.3. Konkrečios poveikio švelninimo priemonės.
Konkrečios poveikio švelninimo priemonės nebuvo taikytos šios programos rėmuose, tačiau siekiant sušvelninti 2022 m. dėl Ukrainoje pradėtų Rusijos karo veiksmų į Lietuvą iš Ukrainos pabėgėlių srauto poveikį, jų priėmimas ir ankstyva integracija buvo vykdomi iš projekto Nr. HOME/2022/AMIF/AG/EMAS/TF1/LT/0013, finansuojamo iš Prieglobsčio, migracijos ir integracijos fondo pagal tematinę priemonę „Pagalba ekstremaliosios situacijos atveju” ir Europos socialinio fondo 2014-2020 m. investicijų.

1.4. Veiklos parama. Reglamento (ES) 2021/1147 21 straipsnio 3 dalis
Veiklos parama nenumatyta įgyvendinti programoje.

1.5. Konkretūs veiksmai.
Konkretūs veiksmai ataskaitiniu laikotarpiu nebuvo pradėti įgyvendinti, tačiau vykdomas intensyvus pasirengimas pradėti įgyvendinti programą: patvirtinti visi būtini nacionaliniai teisės aktai, paskelbtas kvietimų planas. Pritarus Stebėsenos komitetui pateiktas programos keitimas Europos komisijai.

1.6. Perkėlimas į ES ir iš vienos ES valstybės narės į kitą. Reglamento (ES) 2021/1147 35 straipsnio 2 dalies g ir h punktai. 
Ataskaitiniu laikotarpiu nebuvo perkeltų asmenų pagal 4 konkretų tikslą Solidarumas, tačiau vyko pasirengimo darbai faktiniams perkėlimams, o  2021 m.  sausio 1 d. – 2022 m. birželio 30 d. ataskaitiniu laikotarpiu buvo perkelti 22 asmenys, kurie deklaruoti 2022 m.  liepos 31 d. duomenų perdavimo ataskaitose.

1.7. Tik 2024 m.: projektų tęsimas. Reglamento (ES) 2021/1147 39 straipsnio 4 dalies e punktas.
 Nėra numatytas projektų etapavimas.

2. PAPILDOMUMAS.
Suderinamumas su kitomis programomis ataskaitiniais metais buvo užtikrinamas įgyvendinant Reglamento (ES) 2021/1060 8 str. numatytą partnerystės principą. Vadovaujančioji institucija siekdama įgyvendinti visapusišką partnerystę į 2021-2027 m. Prieglobsčio, migracijos ir integracijos fondo veiksmų programos Stebėsenos komitetą yrą įtraukusi socialinius ir ekonominius partnerius, nevyriausybines organizacijas, akademinės bendruomenės atstovus.  Nors programos veiksmai per ataskaitinius metus nebuvo pradėti įgyvendinti, tačiau siekiant spręsti iškilusius iššūkius dėl Rusijos pradėto karo Ukrainoje į Lietuvą atvykusių Ukrainos karo pabėgėlių papildomumas ir sinergija buvo užtikrinami su šiomis finansavimo priemonėmis:
-- Europos socialinio fondo 2014-2020 m. investicijos. ESF investicijose 10,9 mln. eurų nukreipta pirminiam ukrainiečių priėmimui (humanitariniai paketai, maistas ir pirminės socialinės, psichologinės, sveikatos priežiūros paslaugos registracijos centruose pirmomis priėmimo savaitėmis) ir integracijai (įdarbinimas subsidijuojant ir lietuvių kalbos mokymas; viešąsias paslaugas teikiančių institucijų, įstaigų ir organizacijų darbuotojų gebėjimų stiprinimas, siekiant gerinti socialinės integracijos paslaugų kokybę ir jų atitiktį tikslinės grupės asmenų poreikiams; informacinės medžiagos parengimas ir viešinimas, siekiant geresnio sociokultūrinio orientavimo Lietuvos visuomenėje.)
-Europos Sąjungos investicijų 2021-2027 m. nacionalinė programa. Migrantai yra įtraukti kaip tikslinė grupė Europos socialinio fondo ir Europos regioninės plėtros fondo investicijų prioritetuose. Projektai nebuvo pradėti įgyvendinti ataskaitiniu laikotarpiu, tačiau rengiantis įgyvendinti programos veiksmus yra derinamas papildomumas ir sinergija su kitais Sąjungos fondais.
-Europos pagalbos labiausiai skurstantiems asmenims fondo 2014-2020 ir 2021-2027 m. programos. Migrantai yra įtraukti kaip tikslinė grupė.

3. SĄJUNGOS ACQUIS ĮGYVENDINIMAS, BENDRADARBIAVIMAS IR SOLIDARUMAS.
Ataskaitiniais metais buvo patvirtinta programa, projektų veiklos nebuvo pradėtos įgyvendinti, tačiau siekiant valstybių narių bendradarbiavimo ir solidarumo vyko pasirengimo darbai perkėlimų vykdymui. Ataskaitiniu laikotarpiu nebuvo perkeltų asmenų pagal 4 konkretų tikslą Solidarumas, bet 2023 m. antroje pusėje į Lietuvą perkelti 5 prieglobsčio prašytojai iš Italijos. Per 2021 m. sausio 1 d.–2022 birželio 30 d. ataskaitinį laikotarpį į Lietuvos Respubliką iš Kosovo buvo perkelta 20 Afganistano piliečių ir iš Maltos perkelti 2 trečiųjų šalių piliečiai.

4. KOMUNIKACIJA IR MATOMUMAS.
Komunikacijos ir matomumo veiklai administruoti yra paskirtas komunikacijos pareigūnas. 
Komunikacijos pareigūnas dalyvavo Europos Komisijos organizuotuose InformEU tinklo susitikimuose.
Per ataskaitinius metus komunikacijos ir matomumo veiklos buvo vykdytos PMIF 2014-2020 m. ir 2021-2027 m. programų apimtyje:
· 2023 m. birželio 19 d. Nacionalinėje dailės galerijoje vyko įvadinis pabėgėlių dienos renginys „Pasaulinės pabėgėlių dienos išvakarės: kodėl svarbu kalbėti(s)?“. 
· 2023 m. birželio 20 d. Vilniaus Kūdrų parke vyko pabėgėlių dienos renginys „Kultūrų rimtu: pasaulinė pabėgėlių diena“. Renginys nemokamas ir atviras visiems.

[bookmark: _Hlk127182571]Sukurtas bendras interneto portalas, numatytas Reglamento (ES) 2021/1060 46 (b) straipsnyje:
https://lrv.lt/lt/es-fondu-investicijos-lietuvoje-2021-2027-m. 
Už šio portalo  sukūrimą atsakinga Lietuvos Respublikos Vyriausybės Kanceliarija. 

Vadovaujanti institucija savo interneto svetainėje yra sukūrusi atskirą skiltį skelbti informaciją apie 2021-2027 m. programą ir jos įgyvendinimą: 
https://www.pmif.lt/pmif-21-27-m

5. REIKIAMOS SĄLYGOS IR HORIZONTALIEJI PRINCIPAI.
Ataskaitiniu laikotarpiu buvo patvirtinta programa. Įgyvendinant programą  bus užtikrinama, kad būtų laikomasi reikiamų sąlygų ir horizontaliųjų principų, kaip numatyta veiksmų programoje.

6. PROJEKTŲ ĮGYVENDINIMAS TREČIOSIOSE VALSTYBĖSE ARBA SU TREČIOSIOMIS VALSTYBĖMIS SUSIJUSIŲ PROJEKTŲ ĮGYVENDINIMAS.
Per ataskaitinius metus nebuvo vykdoma projektų trečiosiose valstybėse ar susijusių su trečiosiomis valstybėmis.

